《高阳台 贺书君女甥新婚》
清代·宗婉

花醉宾筵，春浓甥馆，笙歌拥满华堂。桦蠋迎来，争看玉样东床。

华人况是金闺彦，更聪明、娇小无双。好承当，绮丽年华，细腻风光。

惟侬忽忽怀今昔，记绛帷启处，桃李成行。曾几何时，画眉各倚檀郎。

从今讲席惭虚设，更阿谁、伴我芸窗。要相逢，须待来春，梅柳舒芳。

作者简介：宗婉，字婉生，常熟人。山西同知萧瓒、北河州判锦炤母。有《梦湘楼稿》。